Fiskehallen, som i dag er Norges største fiskemarked, har siden starten kun drevet med engrosvirksomhet (altså en handel som har vært lukket for publikum), men den 20. januar 2017 kunne NRK melde at, «Oslo Fiskehall vil lage sjømatsenter på Vippetangen», og sånn sett åpne seg noe opp mot publikum. Det forelå blant annet planer om en ny restaurant for sjømat, med uteservering på en ny takterrasse. Den nye restauranten, som fikk navnet , ble et kombinert fiskeutsalg og sjømatrestaurant, som åpnet dørene for publikum i oktober 2018. Restaurantkonseptet bidrar til å aktivisere og binde sammen området mellom Pipervika og Bjørvika, med sin beliggenhet omtrent midt imellom de to områdene.